پرائمري اسڪول

هڪ پرائمري اسڪول (آئرلينڊ، هندستان، برطانيه، آسٽريليا، نيوزيلينڊ، ڏکڻ آفريڪا ۽ سنگاپور ۾ پڻ)، ايليمينٽري اسڪول (اتر آمريڪا ۽ فلپائن ۾)، يا گريڊ اسڪول، هڪ اهڙو اسڪول آهي جتي ٻارن کي بنيادي تعليم (Primary education) ڏني ويندي آهي. هتي عام طور تي 4 کان 11 سالن جي عمر جا ٻار تعليم پرائيندا آهن. پرائمري تعليم پري اسڪول کان پوءِ شروع ٿيندي آهي ۽ ثانوي تعليم (Secondary school) کان اڳ واري مرحلي تي مشتمل هوندي آهي. تعليم جي بين الاقوامي معيار جي درجه بندي (ISCED) مطابق، پرائمري تعليم هڪ اهڙو مرحلو آهي جتي پروگرام عام طور تي پڙهڻ، لکڻ، ۽ رياضي جي بنيادي مهارتن کي مهيا ڪرڻ ۽ سکيا لاءِ هڪ مضبوط بنياد قائم ڪرڻ لاءِ تيار ڪيا ويندا آهن. هي ISCED ليول 1 آهي. اصطلاح اصطلاح "پرائمري اسڪول" فرانسيسي ٻوليءَ جي لفظ école primaire تان ورتل آهي، جيڪو پهريون ڀيرو اپريل 1802ع ۾ لنڊن ٽائمز جي هڪ متن ۾ استعمال ڪيو ويو هو. پرائمري اسڪول دنيا جي اڪثر حصن ۾، پرائمري تعليم لازمي تعليم جو پهريون مرحلو آهي. هي عام طور تي مفت دستياب هوندو آهي، پر فيس وٺندڙ آزاد يا خانگي اسڪولن پاران پڻ پيش ڪري سگهجي ٿو. برطانيه ۾ 1944ع تائين "ايليمينٽري ايجوڪيشن" اسڪولن ۾ پڙهائي ويندي هئي، جنهن کانپوءِ ان کي پرائمري ۽ ثانوي اسڪولن ۾ ورهايو ويو. پرائمري اسڪول جو اصطلاح برطانيه، آئرلينڊ، ڪمن ويلٿ ملڪن ۽ يونيسڪو (UNESCO) پاران ترجيحي طور تي استعمال ڪيو ويندو آهي. ايليمينٽري اسڪول ان جو هم معنيٰ آهي پر اڪثر ڪري آمريڪا ۾ استعمال ٿيندو آهي. ايليمينٽري اسڪول جيتوڻيڪ اڪثر هم معنيٰ طور استعمال ڪيو ويندو آهي، پر مختلف جڳهن تي "ايليمينٽري اسڪول" جا خاص مطلب آهن: آمريڪا جا ايليمينٽري اسڪول: آمريڪا ۾ هن وقت لڳ ڀڳ 92,858 ايليمينٽري اسڪول آهن (68,173 سرڪاري، 24,685 خانگي). هتي عام طور تي ڇهه گريڊ هوندا آهن جتي 5 کان 11 سالن جي عمر جا ٻار پڙهندا آهن. جاپان جا ايليمينٽري اسڪول: جاپان ۾ ٻارن جي عمر 6 کان 12 سالن تائين هوندي آهي، جنهن کانپوءِ هو جونيئر هاءِ اسڪول ۾ داخل ٿيندا آهن. تعليم جا ليول مختلف ملڪن جي تعليمي نظام جو مقابلو انگريزي ڳالهائيندڙ دنيا ۾ تعليمي سالن کي سڃاڻڻ جا مختلف طريقا آهن: اسڪول جي عمارت جي ڊيزائن جا معيار اسڪول جي عمارت رڳو ڪمرا نه پر هڪ مڪمل تعليمي ماحول هوندي آهي جنهن ۾ شاگردن، استادن ۽ انتظاميا جي ضرورتن جو خيال رکيو ويندو آهي. هڪ بهترين اسڪول ۾ هيٺيون سهولتون هجڻ گهرجن: مناسب سائيز جا ڪلاس روم (عام طور تي 60 چورس ميٽر). استادن لاءِ تياري وارو ڪمرو. انتظامي بلاڪ. شاگردن لاءِ ٽوائلٽس جي سهولت. اسڪول هال ۽ لائبريري. ڪمپيوٽر ليبارٽري. طبي معائني جو ڪمرو (سڪ روم). حوالا